El Departament d'Agricultura, Ramaderia, Pesca i Alimentació (DARP) ha considerat convenient establir ajuts plurianuals incentivadors de la concentració i la intercooperació de les cooperatives agràries i altres entitats associatives agràries, que contribueixen a incrementar la dimensió econòmica i social de les cooperatives, a restablir i potenciar la competitivitat de les cooperatives i de les zones rurals i a facilitar el desenvolupament d'activitats econòmiques i socials amb l'adopció de mesures de modernització, de gestió empresarial i de comercialització.
Aquests ajuts auxilien els processos d'integració cooperativa, la millora de la qualitat de la producció i dels serveis agroalimentaris i la comercialització de productes de qualitat, les inversions per a la millora i adequació de l'estructura, els processos i els circuits comercials i de distribució agroalimentaris, l'adequació dels recursos humans, i finalment un ajut a la Federació de Cooperatives Agràries de Catalunya per sufragar les despeses derivades de la prestació de serveis per a la gestió econòmica, l'assessorament i el suport tècnic.
Atesa la naturalesa d'ajuts d'Estat, durant 2013 es va notificar aquest règim d'ajuts a les cooperatives i altres entitats associatives agràries per al període 2014-2020 a la Comissió Europea, de conformitat amb el que disposa l'article 108, apartat 3, del Tractat de Funcionament de la Unió Europea.
Aquesta notificació es va efectuar en el marc de les directrius comunitàries sobre ajuts estatals al sector agrari i forestal 2007-2013 (2006/C 319/01), en espera de l'aprovació per part de la Comissió de les Directrius per al període 2014-2020.
L'Ordre AAM/313/2013, de 4 de desembre, per la qual s'aproven les bases reguladores dels ajuts per al foment de la concentració, la intercooperativa i la modernització de les cooperatives i altres entitats associatives agràries, va convocar els ajuts corresponents a 2013 i va condicionar la seva concessió a l'adaptació de les bases reguladores a les directrius que hauran de regir en el període 2014-2020, i, pel que fa a la línia d'ajut a les despeses de contractació per a l'adequació dels recursos humans, sotmesa al règim d'ajuts de minimis, a l'adaptació al nou reglament de la Unió Europea que havia de regular els ajuts de minimis per al mateix període.
El 24 de desembre de 2013 va sortir publicat en el Diari Oficial de la Unió Europea (DOUE) el Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 y 108 del Tractat de Funcionament de la Unió Europea als ajuts de minimis, la regulació del qual no implica cap canvi a les bases reguladores en la línia d'ajut a les despeses de contractació per a l'adequació dels recursos humans, que hi està sotmesa.
L'1 de juliol de 2014 es van publicar en el DOUE les directrius de la Unió Europea aplicables als ajuts estatals als sectors agrícola i forestal i a les zones rurals de 2014 a 2020 (2014/C 204/01), el contingut de les quals no comporta cap modificació en la redacció de les bases reguladores aprovades per l'Ordre AAM/313/2013, de 4 de desembre, amb relació a les altres línies d'ajut que s'hi regulen, i per tant estan emparades per la declaració de compatibilitat de la Comissió a través de la Decisió C(2014) 1158 final, règim d'ajut d'Estat SA 37184 (2013/N), que va declarar aquest règim d'ajuts compatible amb el mercat comú.
L'entrada en vigor de la Llei 19/2014, del 29 de desembre, de transparència, accés a la informació pública i bon govern, l'Acord GOV/110/2014, de 22 de juliol, pel qual s'aprova el model tipus de bases reguladores dels procediments per a la concessió de subvencions, en règim de concurrència competitiva, tramitats per l'Administració de la Generalitat i el seu sector públic (DOGC núm. 6671, de 24.7.2014), i l'Ordre ECO/172/2015, de 3 de juny, sobre les formes de justificació de subvencions, fan necessari modificar les bases reguladores aprovades per l'Ordre AAM/313/2013, per adaptar-les a les esmentades normes, amb relació a nous requisits exigits a les persones benenficiàries i la incorporació d'algunes especificitats respecte de la forma de justificació de les despeses subvencionables.
Finalment, el Departament d'Agricultura, Ramaderia, Pesca i Alimentació considera convenient convocar els ajuts per al foment de la concentració, la intercooperació i la modernització de les cooperatives i altres entitats associatives agràries de Catalunya, corresponents als anys 2016, 2017 i 2018.
Conseqüentment, atenent les directrius comunitàries sobre ajuts estatals al sector agrari, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, a proposta de la Direcció General d'Alimentació, Qualitat i Indústries Agroalimentàries, i en ús de les atribucions que m'han estat conferides,
Modificació de l'Ordre AAM/313/2013, de 4 de desembre, per la qual s'aproven les bases reguladores dels ajuts per al foment de la concentració, la intercooperació i la modernització de les cooperatives i altres entitats associatives agràries.
1.1 S'afegeix l'apartat j) a la base reguladora 2.1 de l'annex a l'Ordre AAM/313/2013, de 4 de desembre, que queda redactat de la manera següent:
"j) Per obtenir la condició de beneficiàries de les subvencions, les entitats sol·licitants han de complir els requisits i les condicions generals establerts a l'article 13 de la Llei 38/2003, de 17 de novembre, general de subvencions, i els següents:
- El compte on s'ha d'ingressar l'import de l'ajut inclòs en l'imprès de sol·licitud ha de pertànyer a la persona beneficiària de l'ajut.
- Presentació de la declaració sobre si s'han demanat i/o s'han obtingut altres ajuts públics o privats per a la mateixa activitat, fent constar la relació detallada amb l'entitat concedent i la quantitat sol·licitada i/o obtinguda.
- El compliment de la quota de reserva per a la integració social del personal discapacitat que estableix la legislació vigent, si escau.
- En el supòsit que l'empresa tingui una plantilla igual o superior a vint-i-cinc persones, l'empresa beneficiària ha de preveure, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi, en els seus centres de treball.
- En cas de realització de l'activitat objecte de la subvenció utilitzant qualsevol element susceptible de generar drets d'autor: complir amb la normativa sobre propietat intel·lectual.
- En cas de comptar amb centres laborals: complir amb la normativa de política lingüística fent constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
- En cas de comptar amb centres i establiments oberts al públic: complir amb la normativa de política lingüística atenent els consumidors en qualsevol de les llengües oficials de Catalunya i redactant, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
- En el cas d'agrupació de persones jurídiques: aquesta no es podrà dissoldre fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
- En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb el que estableix l'article 36 de la Llei 17/2015, de 21 de juliol.
- No estar subjectes a una ordre de recuperació pendent desprès d'una decisió de la Comissió que hagi declarat l'ajut il·legal i incompatible amb el mercat interior.".
1.2 Es modifica l'apartat 3.1.1.d) de la base reguladora 3 de l'annex a l'Ordre AAM/313/2013, de 4 de desembre, que queda redactat de la manera següent:
"d) Despeses legals i administratives i fins al 20% de les despeses generals.".
1.3 S'afegeix l'apartat d) a la base reguladora 4 de l'annex a l'Ordre AAM/313/2013, de 4 de desembre, que queda redactat de la manera següent:
"d) Comunicar al DARP, quan l'ajut concedit sigui superior a 10.000,00 euros, la informació relativa a les retribucions dels seus òrgans de direcció o administració, a l'efecte de fer-les públiques.".
1.4 Es modifica el segon paràgraf de la base reguladora 5.3 de l'annex a l'Ordre AAM/313/2013, de 4 de desembre, que queda redactat de la manera següent:
"Aquest ajut està subjecte al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis.
Segons aquest, l'ajut total de minimis atorgat a una empresa no serà superior a 200.000,00 euros en un període de tres exercicis fiscals.
Aquest límit s'aplicarà independentment de la forma de l'ajut o de l'objectiu perseguit i indistintament de si l'ajut atorgat està finançat totalment o parcialment mitjançant recursos d'origen comunitari.".
1.5 S'afegeixen els apartats 5.7, 5.8 i 5.9 a la base reguladora 5 de l'annex a l'Ordre AAM/313/2013, de 4 de desembre, que queden redactats de la manera següent:
"5.7 La despesa mínima, realitzada i justificada, de l'activitat subvencionada, exigible per poder considerar acomplert l'objecte i la finalitat de la subvenció, és de 3.000,00 euros.
Aquesta ha de permetre, en el cas que el cost final efectiu de l'activitat subvencionada sigui inferior al cost inicialment pressupostat, la reducció, en la mateixa proporció, de la quantia de la subvenció atorgada.
5.8 El percentatge màxim de desviació pressupostària, entre el cost inicialment pressupostat i el cost final justificat de l'activitat subvencionada que no comportarà reducció de la quantia de la subvenció atorgada, és del 20%.
Per desviacions superiors s'aplicarà la reducció, en la mateixa proporció, de la quantia de la subvenció atorgada.
5.9 Perquè sigui subvencionat un projecte s'exigeix que estigui executat el 60% del pressupost inicial total aprovat, sempre que es garanteixi en tot cas que s'ha acomplert l'objecte i la finalitat de la subvenció.
En cas de no arribar a aquest percentatge d'execució es procedirà a la revocació de l'ajut.".
1.6 Es modifica l'apartat 8.1 de la base reguladora 8 de l'annex a l'Ordre AAM/313/2013, de 4 de desembre, que queda redactat de la manera següent:
"8.1 Les sol·licituds per acollir-se a aquests ajuts es formalitzaran en un imprès normalitzat que es podrà descarregar des del web http://agricultura.gencat.cat/ajutsentermini o obtenir en qualsevol dependència del DARP.
Aquestes sol·licituds s'adreçaran a la Direcció General d'Alimentació, Qualitat i Indústries Agroalimentàries i es presentaran als serveis centrals del Departament d'Agricultura, Ramaderia, Pesca i Alimentació, preferentment, sens perjudici de fer ús de la resta de mitjans que estableix la Llei 30/1992, de 26 de novembre, i la Llei 26/2010, del 3 d'agost, dins el termini establert a la convocatòria.
Les sol·licituds presentades fora de termini no s'admetran a tràmit.".
1.7 Es modifica l'apartat 8.2 a) de la base reguladora 8 de l'annex a l'Ordre AAM/313/2013, de 4 de desembre, que queda redactat de la manera següent:
"a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzar el DARP a obtenir aquesta informació, d'acord amb el que estableix l'apartat 8.4.
A més, acreditació de la representació per qualsevol mitjà vàlid en el dret que en deixi constància, si escau.".
1.8 Es modifica l'apartat 8.2 h) de la base reguladora 8 de l'annex a l'Ordre AAM/313/2013, de 4 de desembre, que queda redactat de la manera següent:
"h) Memòria explicativa que inclogui la descripció de les actuacions a realitzar de manera que es puguin relacionar amb els justificants que s'entregaran en la justificació posterior.
Hi ha de figurar el pressupost complet i detallat del projecte en el qual figurin totes les despeses i els ingressos previstos, la quantia de l'ajut que es sol·licita i el detall de les fonts de finançament, de la línia de subvencions corresponent.
En el cas que l'activitat subvencionada consisteixi en diferents actuacions, el pressupost es desglossarà per actuacions i per conceptes de despesa.".
1.9 Es modifica l'apartat 8.3 d) de la base reguladora 8 de l'annex a l'Ordre AAM/313/2013, de 4 de desembre, que queda redactat de la manera següent:
"d) El compliment de la quota de reserva per a la integració social del personal discapacitat que estableix la legislació vigent, si escau.".
1.10 Es suprimeix l'apartat i) de la base reguladora 8.3 de l'annex a l'Ordre AAM/313/2013, de 4 de desembre.
1.11 S'afegeixen, a la mateixa base reguladora 8.3 de l'annex a l'Ordre AAM/313/2013, de 4 de desembre, els apartats de la i) a la n), que queden redactats de la manera següent:
"i) Que l'entitat sol·licitant no ha estat sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, sancionada per resolució administrativa ferma o condemnada per sentència judicial ferma.
En el cas d'empreses de més de 250 treballadors, a més, disposar d'un pla d'igualtat entre dones i homes d'acord amb el que estableix l'article 36de la Llei 17/2015, de 21 de juliol.
j) Realització de l'activitat objecte de la subvenció utilitzant qualsevol element susceptible de generar drets d'autor: compliment la normativa sobre propietat intel·lectual.
k) Als centres laborals, compliment de la normativa de política lingüística: fer constar, almenys en català, els rètols i les informacions de caràcter fix i que continguin text que han de figurar a l'interior dels centres laborals adreçats a les persones que hi treballen.
l) Quan es tracti de centres i establiments oberts al públic, compliment de la normativa de política lingüística: atendre els consumidors en qualsevol de les llengües oficials de Catalunya i redactar, almenys en català, la senyalització i els cartells d'informació general de caràcter fix i els documents d'oferta de serveis per a les persones usuàries i consumidores dels establiments oberts al públic.
m) En el cas d'agrupació de persones físiques o jurídiques, compromís de no dissoldre's fins que no hagin transcorregut els terminis de prescripció que preveuen l'article 100.4 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 65 de la Llei 38/2003, de 17 de novembre, general de subvencions.
n) Que no està subjecte a una ordre de recuperació pendent, després d'una decisió de la Comissió que hagi declarat l'ajut il·legal i incompatible amb el mercat interior.".
1.12 S'afegeixen a la base reguladora 8 de l'annex a l'Ordre AAM/313/2013, de 4 de desembre, els apartats 8.5 i 8.6, que queden redactats de la manera següent:
"8.5 La presentació de la sol·licitud de subvenció faculta el DARP per comprovar la conformitat de les dades que s'hi contenen o es declaren.
8.6 La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixen sense efecte aquest tràmit, des del moment en què es coneguin i prèvia audiència a la persona interessada, i, en conseqüència, comporten la inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.".
1.13 S'afegeix a la base reguladora 9 de l'annex a l'Ordre AAM/313/2013, de 4 de desembre, l'apartat 9.7, que queda redactat de la manera següent:
"9.7 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.".
1.14 S'afegeix la base reguladora 9bis a l'annex a l'Ordre AAM/313/2013, de 4 de desembre, que queda redactada de la manera següent:
"9bis Proposta de resolució provisional, acceptació de la subvenció, reformulació i presentació de documentació addicional.
9bis.1 La proposta de resolució de concessió de les subvencions es notifica a les persones interessades mitjançant la seva publicació al Tauler electrònic de l'Administració de la Generalitat de Catalunya [URL].
9bis.2 La proposta de resolució ha de contenir la llista de sol·licitants proposats per ser beneficiaris de les subvencions degudament prioritzada en funció de la puntuació obtinguda i sempre que hagin assolit la puntuació mínima exigida.
En el supòsit que alguna de les persones proposades per ser beneficiàries de la subvenció no l'accepti o desisteixi de la sol·licitud, es pot atorgar la subvenció a la persona o persones sol·licitants següents per ordre de puntuació, sempre que s'hagi alliberat crèdit suficient per atendre les sol·licituds següents amb igual puntuació.
9bis.3 Les persones proposades com a beneficiàries de les subvencions han de presentar el document d'acceptació de la subvenció, dins el termini de 10 dies hàbils a comptar des de l'endemà de la publicació o notificació de la proposta de resolució provisional de concessió.
Dins del mateix termini les persones sol·licitants poden presentar al·legacions, que es tindran en compte en el moment de resoldre.
La subvenció s'entendrà acceptada tàcitament en el supòsit que la persona proposada com a beneficiària no presenti cap al·legació dins el termini de 10 dies hàbils esmentat.
9bis.4 A través del document d'acceptació, les persones proposades com a beneficiàries també poden desistir de la subvenció o presentar la reformulació del projecte i del pressupost per adaptar-los a la subvenció proposada si l'import d'aquesta és inferior al sol·licitat.
Així mateix s'han de continuar complint els límits de quantia de la subvenció que estableixen aquestes bases reguladores.
En el supòsit d'haver presentat una reformulació del projecte i del pressupost, l'atorgament de la subvenció comporta l'acceptació de la reformulació, que, en qualsevol cas, ha de respectar l'objecte, les condicions i la finalitat de la subvenció així com els criteris de valoració establerts en relació amb el projecte, i en cap cas pot comportar una modificació substancial del projecte.".
1.15 S'afegeix la base reguladora 9ter a l'annex a l'Ordre AAM/313/2013, de 4 de desembre, que queda redactada de la manera següent:
9ter.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
9ter.2 Comportarà el desistiment de la sol·licitud:
b) La manca de presentació del document d'acceptació, si s'escau, en els termes previstos a la base 9bis.3.
9ter.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans.
9ter.4 Sens perjudici del desistiment previst en la base 11.4, qualsevol persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.".
1.16 Es modifica la base reguladora 11.2 de l'annex a l'Ordre AAM/313/2013, de 4 de desembre, que queda redactat de la manera següent:
"11.2 També serà procedent el reintegrament de les quantitats percebudes i l'exigència de l'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Així mateix, serà procedent el reintegrament en el cas d'una decisió de la Comissió Europea que declari la incompatibilitat del règim d'ajuts amb la norma comunitària, o en el cas de l'ajut a què es refereix l'apartat 3.4.2 Despeses de contractació d'aquestes bases reguladores, se superin els límits que estableix el Reglament (UE) 1407/2013 de la Comissió, de 18 de desembre de 2013.".
1.17 S'afegeix la base reguladora 14 a l'annex a l'Ordre AAM/313/2013, de 4 de desembre, que queda redactada de la manera següent:
14.1 Les dades de caràcter personal que les persones beneficiàries han de facilitar per tal d'obtenir la subvenció sol·licitada s'inclouen al fitxer Gestió de l'activitat de la indústria alimentària de la Direcció General d'Alimentació, Qualitat i Indústries Agroalimentàries, regulat a l'Ordre AAR/222/2013, de 12 de setembre, de regulació dels fitxers de dades de caràcter personal gestionats pel Departament d'Agricultura, Ramaderia, Pesca i Alimentació, i l'Institut Català de la Vinya i el Vi (DOGC núm. 6468, de 27.9.2013).
La seva finalitat és gestionar les subvencions que atorga la Direcció General d'Alimentació, Qualitat i Indústries Agroalimentàries.
Les persones interessades poden exercir els drets de l'afectat mitjançant escrit dirigit a la Subdirecció General d'Indústries i Qualitat Agroalimentària (Gran Via de les Corts Catalanes, 612-614, 08007 Barcelona; tel. 93.304.67.76; [EMAIL] ).
14.2 En el cas que l'objecte de la subvenció inclogui el tractament de dades de caràcter personal: els beneficiaris i entitats col·laboradores han de complir amb la normativa corresponent, adoptant i implementant les mesures de seguretat previstes per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.".
2.1 Convocar els ajuts destinats al foment de la concentració, la intercooperació i la modernització de les cooperatives i altres entitats associatives agràries de Catalunya corresponents als apartats 3.1, 3.2, 3.3 i 3.4 de l'annex de l'Ordre AAM/313/2013, de 4 de desembre.
Aquests ajuts es regeixen per les bases reguladores aprovades en l'esmentada Ordre (DOGC núm. 6522, de 16.12.2013), amb les modificacions aprovades en els articles precedents.
2.2 Les actuacions objecte de subvenció es poden dur a terme, a partir de la data de presentació de la sol·licitud, durant les anualitats 2016, 2017 i 2018.
2.3 En la línia d'ajuts establerta en la base reguladora 3.3 Inversions per a la millora i adequació de l'estructura, els processos i els circuits comercials i de distribució agroalimentaris queden excloses les inversions superiors a un import de 250.000,00 euros per anualitat i de 600.000,00 euros per la suma de les tres anualitats, que puguin ser objecte al seu torn de subvenció per altres ajuts finançats amb càrrec a fons comunitaris destinats a fomentar la millora dels processos de transformació i comercialització dels productes agraris, en els termes de la regulació dels fons esmentats.
2.4 El termini de presentació de sol·licituds és d'un mes, que computa des de l'endemà de la publicació d'aquesta Ordre en el Diari Oficial de la Generalitat de Catalunya (DOGC).
2.5 Els ajuts d'aquesta Ordre, per un import total de 1.908.000,00 euros, tenen caràcter de crèdit plurianual i van a càrrec de la partida pressupostària D/770000300/6130/0000 dels pressupostos del Departament d'Agricultura, Ramaderia, Pesca i Alimentació per a les anualitats 2016, 2017 i 2018, dotada amb uns imports màxims de 208.000,00 euros per a l'anualitat de 2016; 850.000,00 euros per a l'anualitat de 2017, i de 850.000,00 euros per a l'anualitat de 2018.
En el supòsit que el DARP pugui disposar de recursos econòmics addicionals, les quanties establertes en el paràgraf anterior podran ampliar-se per cada anualitat d'acord amb el procediment previst a l'article 36.2 del Text refós de la Llei de finances públiques de Catalunya, on preveu les despeses de caràcter plurianual de les inversions reals i transferències de capital.
2.6 L'òrgan instructor dels expedients d'ajut és la Subdirecció General d'Indústries i Qualitat Agroalimentàries.
2.7 L'òrgan competent per emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada per les persones titulars de la Subdirecció General d'Indústries i Qualitat Agroalimentàries de la Subdirecció General de Transferència i Innovació Agroalimentària i del Servei d'Indústries i Comercialització Agroalimentàries.
2.8 El termini màxim per emetre la resolució i notificar-la per escrit a la persona sol·licitant serà de tres mesos a comptar des de la data en què finalitza el termini de presentació de sol·licituds.
En cas de falta de resolució expressa la sol·licitud es considera desestimada per silenci administratiu.
2.9 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o la consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu, el recurs d'alçada davant el conseller o la consellera d'Agricultura, Ramaderia, Pesca i Alimentació es pot interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.10 Les dates límit per justificar les actuacions subvencionables seran els dies 10 de novembre de 2016, 10 de novembre de 2017 i 10 de novembre de 2018, per a les anualitats 2016, 2017 i 2018, respectivament, d'aquesta convocatòria de caràcter plurianual.
2.11 Els ajuts concedits es faran públics a la seu electrònica de la Generalitat http://seu.gencat.cat i al web http://www.gencat.cat/agricultura/ajuts/, fent ús dels mitjans electrònics establerts.
Els ajuts que superin 3.000,00 euros es publicaran, a més, en el Diari Oficial de la Generalitat de Catalunya.
Els ajuts concedits a l'empara de l'Ordre AAM/313/2013, de 4 de desembre, per la qual s'aproven les bases reguladores dels ajuts per al foment de la concentració, la intercooperació i la modernització de les cooperatives i altres entitats associatives agràries i es convoquen els ajuts corresponents a l'any 2013, i a l'empara de la Resolució AAM/204/2015, de 4 de febrer, per la qual es convoquen els ajuts per al foment de la concentració, la intercooperació i la modernització de les cooperatives i altres entitats associatives agràries corresponents a l'any 2015, mantindran la regulació vigent a data de la seva resolució de concessió, i no els són d'aplicació les noves bases reguladores establertes en aquesta Ordre.